KHL-kausi 2008–2009

**KHL-kausi 2008–2009** oli jääkiekkosarja KHL:n ensimmäinen kausi. Runkosarja alkoi 2. syyskuuta 2008 ja päättyi 26. helmikuuta 2009. Sarjaan osallistui 24 joukkuetta, joista 21 Venäjältä ja yksi joukkue Latviasta, Kazakstanista ja Valko-Venäjältä.

Ensimmäisen KHL-kauden mestaruuden voitti Ak Bars Kazanista.

## Liigan talous

### NHL-pelaajien siirrot

Ennen kauden alkua NHL:stä siirtyi lukuisia pelaajia KHL-liigaan, mm. Jaromír Jágr, Aleksandr Radulov, Ray Emery, Sergei Brylin, Ladislav Nagy, Jozef Stümpel, Marcel Hossa, Aleksei Žitnik, Bryan Berard ja Chris Simon.

KHL ja NHL kirjoittivat sopimuksen 10. heinäkuuta 2008, jonka tarkoituksena on kunnioittaa voimassa olevia sopimuksia liigojen välillä. Vain vuorokausi sopimuksen jälkeen venäläinen Aleksandr Radulov allekirjoitti pelaajasopimuksen Salavat Julajev Ufan kanssa, vaikka Radulovilla oli voimassa oleva sopimus Nashville Predatorsin kanssa. Predators, NHL ja kansainvälinen jääkiekkoliitto ilmoittivat että pelaajasopimus rikkoo uutta sopimusta. Tämän seurauksena IIHF käski Ufan purkamaan sopimuksensa Raduloviin. KHL:n varapresidentti Ilja Kotševrin mainitsi, että Ufan ja Radulovin välinen sopimus on allekirjoitettu viittä päivää ennen liigojen välistä sopimusta. IIHF tuomitsi Radulovin pois kansainvälisistä peleistä..

### Rahoitus

30. lokakuuta 2008 Magnitogorski metallurgitšeski kombinat osti KHL:stä 11,76 prosentin osuuden. KHL:n omistajiin kuuluu myös kaasuyhtiö Gazprom.

Liigassa on toteutettu palkkakatto.

#### Talouskriisi

Osa KHL-seuroista joutui talousvaikeuksiin KHL:n alkuvuosina. Muun muassa Metallurg Novokuznetsk ajautui talousvaikeuksiin osiltaan maailmanlaajuisista taantumasta johtuen. Joukkueen sponsoreihin lukeutuva Evraz Group vähensi seuralle annettavaa tukea. Talousvaikeuksista johtuen joukkuetta uhkasi toiminnan lopettaminen.

MVD:llä oli palkanmaksuissa viivästyksiä. Atlantin puolestaan oli otettava velkarahoitusta. Metallurg Magnitogorskin oli pakko leikata henkilöstömenoja 30 prosentilla. Avangard Omskin omistaja Roman Abramovitš lupasi jatkaa taloudellista tukea niin kauan kuin joukkue jatkaa hyvää menestystä. Lukuisissa muissakin seuroissa jouduttiin tekemään taloudellisia leikkauksia.

KHL-liiga huolestui niin paljon talousvaikeuksista, että se laati ns. kriisipaketin. Leikkauksia tehtiin ei palkanmuotoisiin kuluihin kuten ottelua edeltäviin tapahtumiin, leireihin ja sarjaa edeltäviin turnauksiin. Ns. keskitason pelaajien palkkoja leikattiin. Myös divisioonajakoihin tehtiin muutoksia kaudelle 2009–2010 matkakulujen vähentämiseksi.

## Sarjajärjestelmä kaudella 2008–2009

KHL:n runkosarjassa pelattiin 56 ottelua. Sarjan 24 joukkuetta jaettiin neljään divisioonaan. Joukkueet pelasivat saman divisioonan joukkueita vastaan neljä ottelua ja muiden divisioonien joukkueita vastaan kaksi ottelua. Runkosarjan jälkeen pelattiin pudotuspelit, joihin selviytyi runkosarjan 16 parasta joukkuetta, neljä jokaisesta divisioonasta. Neljännes- ja puolivälierät pelattiin paras viidestä -systeemillä. Neljännesvälieräparit saatiin sijoittamalla divisioonien voittajat paremmuusjärjestykseen keskinäisten otteluiden perusteella. Loput pudotuspeleihin selvinneet joukkueet sijoitettiin sijoille 5–16 myös keskinäisten otteluiden perusteella. Tämän jälkeen runkosarjan ykkönen kohtasi sarjan kuudennentoista, sarjakakkonen viidennentoista jne. Välierien voittajat selvisivät paras seitsemästä -systeemillä. Välierien voittajat kohtasivat finaalisarjassa, joka pelattiin myös paras seitsemästä -systeemillä. Finaalisarjan voittanut joukkue voitti ensimmäisen Gagarin Cupin.

### Joukkueet

* KHL joukkueet Google Mapin kartalla

## Runkosarja

### Tapahtumia

* 2. syyskuuta 2008 uusi *mannerjääkiekkoliiga* KHL alkoi. Sarjaan osallistuu 24 joukkuetta neljästä eri maasta. Jokainen joukkue pelaa neljä ottelua oman lohkonsa joukkueita vastaan ja kaksi ottelua muiden lohkojen vastustajien kanssa. Näin sarjassa pelataan 56 runkosarjaottelua. Venäläisen Avtomobilist Jekaterinburgin piti osallistua uuteen sarjaan, mutta kuukausi ennen sarjan alkua joukkue korvattiin taloudellisista syistä Himik Voskresenskilla.

* 3. syyskuuta 2008 Maksim Kitsynistä tuli nuorin maalintekijä mukaan lukien Venäjän jääkiekon superliigan historian. Kitsyn onnistui maalinteossa 16v 8kk vanhana Dynamo Minskiä vastaan, hänen joukkueensa Metallurg Novokuznetskin voittaessa 5-2.

* 13. lokakuuta 2008 Avangard Omskia edustava venäläinen Aleksei Tšerepanov kuoli kohtauksen seurauksena. Hän oli kärsinyt sydänvaivoista ja hän sai kohtauksen kesken KHL-ottelun Vitjaz Tšehovia vastaan joukkueensa vaihtoaitioon. Kuolinsyyksi ilmoitettiin sydänpysähdys. Kuollessaan Tšerepanov oli 19-vuotias.

* 18. marraskuuta 2008 Kirill Kabanovista tuli Venäjän pääsarjatasojen historian nuorin pelaaja. Hän oli kuusitoista vuotta ja 125 päivää vanha, kun Spartak Moskova kohtasi Amur Habarovskin.

* 22. marraskuuta 2008 Ak Bars Kazanin kapteeni Aleksei Morozov teki viisi maalia Barys Astanaa vastaan, Kazanin voittaessa 7–0.

* 10. tammikuuta 2009 pelattiin KHL:n historian ensimmäinen All Stars -ottelu. Ottelu pelattiin Moskovan Punaisella torilla. Pelissä kohtasivat Jágrin joukkue Jašinin joukkueen. Jágrin joukkue koostui *muun maailman tähdistä* ja Jashinin joukkue *Venäjän tähdistä*. Muun maailman joukkue voitti ottelun 7–6.

* 25. tammikuuta 2009 Metallurg Magnitogorskin maalivahti Ilja Proskuriakov onnistui maalinteossa Kazania vastaan. Proskuriakov teki 2–0 maalin tyhjiin, kun peliaikaa oli jäljellä 15 sekuntia.

* 26. tammikuuta 2009 runkosarja saatiin päätökseen. Koko runkosarjan ja oman divisioonan (Bobrov div.) voittajaksi selvisi Salavat Julajev Ufa, muut lohkovoittajat olivat TsSKA Moskova (Tarasov div.), Lokomotiv Jaroslavl (Harlamov div.) ja Ak Bars Kazan (Tšernyšov div.). Runkosarjan pistepörssin voitti Atlantia edustava Sergei Mozjakin (76p).

### Sarjataulukko

#### Bobrov divisioona

#### Tarasov divisioona

#### Harlamov divisioona

#### Tšernyšov divisioona

### Pistepörssi

#### Maalivahtitilastot

#### Pörssikärjet

* Maalivahdit: vähintään 15 pelattua ottelua

## Pudotuspelit

## Kuukauden pelaajat

Joka kuukausi asiantuntijat valitsevat kuukauden pelaajat joka pelipaikalle ja lisäksi kuukauden tulokkaan.

## Palkinnot
Liigan palkintojenjakotilaisuus pidettiin 15. toukokuuta 2009 Moskovassa. Palkintoja jaettiin yhteensä 23, joista kolme oli joukkueille tarkoitettuja palkintoja.

***[[Gagarin Cup]]**: Ak Bars Kazan
***Runkosarjan mestari**: HK Salavat Julajev Ufa
***Vsevolod Boborov -palkinto**: Ak Bars Kazan (eniten maaleja tehnyt joukkue)
***Aktiivisin fanien tukeminen**: Dynamo Riika

***Pistepörssin voittaja**: Sergei Mozjakin (Atlant)
***Paras puolustaja**: Kevin Dallman (Barys Astana)
***Paras maalintekijä**: Jan Marek (Metallurg Magnitogorsk)
***Vuoden valmentaja**: Zinetula Biljaletdinov (Ak Bars Kazan)
***Valentin Syš -palkinto**: Juri Jakolev (Lokomotiv Jaroslavl) (paras toimitusjohtaja)
***Andrei Starovoitov -palkinto**: Vjatšeslav Bulanov (paras tuomari)
***"Alkuperäinen" -palkinto**: Aleksei Kaljužny (Dynamo Moskova)/Igor Jemelejev (Neftehimik Nižnekamsk) (kauden nopein/viimeinen maali)
***Omistautuminen jääkiekolle**: Oleg Petrov (Ak Bars Kazan) (joukkueelleen tärkein veteraanipelaaja)
***Teräsmies palkinto**: Danis Zaripov (Ak Bars Kazan) (eniten ottelua kolmessa kaudessa)
***Herrasmiespalkinto**: Sergei Mozjakin (Atlant) & Andrei Pervyšin (Ak Bars Kazan)
***Aleksei Tšerepanovin muistopalkinto**: Ilja Proskurjakov (Metallurg Magnitogorsk) (kauden tulokas)
***Paras maalikolmikko**: Danis Zaripov, Tony Mårtensson, Aleksei Morozov (Ak Bars Kazan) (eniten maaleja tehnyt ketju)
***Paras maalivahti**: Georgi Gelašvili (Lokomotiv Jaroslavl)
***Kultainen maila**: Danis Zaripov (Ak Bars Kazan) (arvokkain pelaaja)
***Pudotuspelien arvokkain pelaaja**: Aleksei Morozov (Ak Bars Kazan)

### Tähdistökentällinen

*Maalivahti:  Georgi Gelašvili (Jaroslavl)
*Puolustajat:  Ilja Nikulin (Kazan),  Kevin Dallman (Astana)
*Hyökkääjät:  Aleksei Morozov (Kazan),  Danis Zaripov (Kazan),  Aleksei Tereššenko (Ufa)

## Suomalaiset KHL:ssä

## Seurojen pelaajabudjetit

## Katso myös
* Ensimmäinen KHL:n tähdistöottelu

## Lähteet